Teniss 2024. gada vasaras olimpiskajās spēlēs
Teniss 2024. gada vasaras olimpiskajās spēlēs Parīzē notiks no 2024. gada 27. jūlija līdz 4. augustam. Sacensības tiks aizvadītas Rolāna Garosa stadionā (Stade Roland Garros). Tenisā sadalīs piecus medaļu komplektus: vienspēlēs vīriešiem un sievietēm, dubultspēles vīriešiem un sievietēm un jauktajās dubultspēles. Līdzīgi kā iepriekšējās olimpiskajās spēlēs, sacensību formāts paredz, ka vienspēlēs 64 spēlētāji aizvada izslēgšanas turnīru, kur zaudētāji pēc katras kārtas izstājas no tālākās cīņas, izņemot pusfināla zaudētājus, kas aizvada spēli par bronzu. Vīriešu un sieviešu dubultspēlēs piedalās 32 komandas, bet jauktajās dubultspēlēs 16. Latviju šajās olimpiskajās spēlēs pārstāvēs Aļona Ostapenko.